
І. КАЗУС 

Иванов, Петров и Георгиев учредили "Соларис" ООД. Учредителният договор, съставен като писмен документ без нотариална заверка, бил подписан от Иванов, Петров и съпругата на Георгиев, която била упълномощена с изрично писмено пълномощно. Иванов записал 10 на сто от дяловете, Петров 40 на сто, и Георгиев -останалите. Иванов внесъл 50 на сто от вноската си, а Петров и Георгиев - по 25 на сто. В учредителния договор било предвидено, че съдружниците са длъжни да внесат неизплатената част от вноските си в шестмесечен срок. Петров и Георгиев изпълнили задължението си за вноска, но Иванов -не. 

Девет месеца след учредяването на "Соларис" ООД било свикано общо събрание, на което Петров и Георгиев решили, че ако Иванов не изпълни задължението си за вноска, ще бъде изключен. По решение на Георгиев и Петров бил даден допълнителен двумесечен срок на Иванов за изпълнение на задължението му за вноска. Управителят на "Соларис"ООД - съпругата на Георгиев, уведомила писмено Иванов и го предупредила за изключването. Иванов не изпълнил задължението си си за вноска в определения от общото събрание срок. 

За обезпечаване на задължението си Иванов издал запис на заповед. Записът бил джиросан от дружеството на Иванов, който на свой ред го джиросал на Бета банка. Банката предявила записа за плащане на Иванв пет работни дни след деня на падежа. 

Един месец след провеждане на общото събрание Иванов предявил иск за обявяване недействителността на дружеството. Тъй като адвокатът на Петров и Георгиев не бил сигурен дали Иванов е изключен, било свикано ново общо събрание, на което Петров и Георгиев решили всички съдружници, включително Иванов да направят допълнителни вноски. 

Тъй като на следващото общо събрание Георгиев блокирал решението за разпределение на дивидент, независимо че имало печалба, защото искал тя да се инвестира в дружеството, Петров свикал ново общо събрание, на което взел решение за изключването на Георгиев. За по-сигурно Петров предявил иск за прекратяване на дружеството. 

Въпроси по казуса: 

1. Налице ли са пороци при учредяване на дружеството: 
а) не; 
б) да, защото учредителният договор не е бил подписан в предвидената от закона форма; 
в) да, защото някои от учредителите не са били редовно представлявани; 
г) да, защото управителят не е бил съдружник. 

2. Внесен ли е необходимият според закона капитал: 
а) да, защото всеки от учредителите е длъжен да внесе най-малко 25 на сто от капитала; 
б) не, защото всеки от учредителите е трябвало да внесе най-малко 70 на сто от дяловете си; 
в) защото всеки от учредителите е трябвало да внесе най-малко 50 на сто от дяловете си; 
г) не, по други причини. 

3. Допустимо ли е Иванов да оспори по исков ред(с иск по 74 ТЗ) решението на учредителното събрание за приемане на учредителния договор? 
а) не, защото няма правен интерес; 
б) не, по други причини; 
в) да, защото Иванов не е обвързан от действието на решението; 
г) да, по други причини. 

4. Ако Георгиев оспори по исков ред решението за изключването на Иванов, може ли Иванов да стане страна по делото? 
а) да, но като подпомагаща страна; 
б) да, но само ако Георгиев го привлече; 
в) да, с разрешение на съда; 
г) да, на друго основание. 

5. Следва ли да бъде прекратено членственото правоотношение на Иванов? 
а) не, защото трябва общото събрание да приеме второ решение за изключването на Иванов; 
б) не, защото допълнителният срок за внасяне на вноската не може да бъде по-кратък от 3 месеца; 
в) не, защото за изключването на съдружник е необходимо мнозинство от три четвърти; 
г) да. 

6. Задължението на Иванов може: 
а) да бъде прихванато от дружеството срещу насрещно задължение на дружеството; 
б) да бъде опростено от дружеството за сметка на фонд "Резервен"; 
в) да бъде опростено от дружеството, като се намали капиталът; 
г) да бъде прихванато от Иванов, който има насрещно вземане срущу дружеството. 

7. Ако Иванов е изключен: 
а) той има право да получи дела си; 
б) делът му трябва да бъде поет и изплатен от дружеството, останалите съдружници или трето лице; 
в) той трябва да продължи да отговаря за неизпълнената част от задължението си за вноска; 
г) делът му трябва да бъде поет и изплатен от останалите съдружници или от трето лице 

8. Следва ли съдът да уважи иска на Иванов за обявяване дружеството за недействително? 
а) да, защото някои от съдружниците не са били надлежно представлявани; 
б) да, защото едногодишният срок за предявяването му не е изтекъл; 
в) не; 
г) да, защото учредителният договор не е бил подписан в предвидената от закон нотариално заверена форма. 

9. Законосъобразно ли е решението за допълнителни вноски(ако се приеме, че Иванов не е бил изключен)? 
а) не, защото за приемането му е необходимо единодушие; 
б) не, защото е необходимо първоначалният капитал да бъде изцяло внесен; 
в) да, защото за приемането му е необходимо мнозинство половината капитал плюс един глас; 
г) да, защото за приемането му е необходимо мнозинство повече от три четвърти капитал. 

10. Следва ли да бъде изключен Георгиев? 
а) да, защото Петров разполага с необходимото мнозинство; 
б) не, защото Петров не разполага с необходимото мнозинство; 
в) не, защото липсва основание за изключването; 
г) да, защото му е било изпратено писмено предупреждение от жена му, с която бил в лоши отношения. 

11. Следва ли дружеството да бъде прекратено? 
а) не, защото Петров не е легитимиран да води подобен иск; 
б) не, защото липсва основание; 
в) да, защото е налице основание и Петров е легитимиран да води иска; 
г) да, защото Иванов е встъпил като съищец. 

12. Отговаря ли Иванов за плащане на записа на заповед? 
а) не, защото записът на заповед не е предявен в срок; 
б) да, защото изпускането на срокове за предявяване не освобождава Иванов като издател; 
в) да, защото изпускането на срокове за предявяване не освобождава Иванов като джирант; 
г) не, защото Иванов се е слял като длъжник и кредитор по записа на заповед. 

13. Може ли банката да търси плащане ва записа от дружеството 
а) не, защото записът е издаден за обезпечение вземането на дружеството; 
б) да, защото дружеството е първият джирант; 
в) не, защото Иванов е издател и джирант и той отговаря за плащането; 
г) не, по други причини. 

14. Ако дружеството е джиросало записа на заповед без отговорност: 
а) то не отговаря към Иванов; 
б) то не отговаря към банката; 
в) то не отговаря към Иванов и банката; 
г) то отговаря към всички менителнични кредитори. 

15. Ако "Соларис" ООД е в ликвидация(в случай че искът на Петров е основателен), може ли да се преобразува в акционерно дружество? 
а) не; 
б) да, освен ако не е започнало разпределение на имуществото му; 
в) да, по единодушно решение на всички съдружници; 
г) да, с мозинство повече от три четвърти от капитала. 

ІІ. ТЕСТ 

1. В случай, че има издадено емисия облигации, нищожно е всяко решение на АД-то за: 
а) издаване на нова емисия облигации; 
б) издаваен на нови облигации с привилегирован режим на изплащане; 
в) издаваен на нови облигации с привилегирован режим на изплащане, без да е нали;е съгласие на общите събрания на облигационерите от предходни неизплатени емисии; 
г) издаване на нова емисия акции. 

2. Представителите на облигационерите: 
а) в някои случаи могат да оспорват решенията на общото събрание на акционерите с иска по чл.74 ТЗ; 
б) в някои случаи могат да участват в общото събрание на акционерите с право на глас; 
в) получават възнаграждение за сметка на облигационерите; 
г) могат да бъдат освободени то задълженията си по решение на общото събрание на облигационерите. 

3. Облигационерите: 
а) могат да оспорват по исков ред решенията на общото събрание на облигационерите; 
б) имат право на предпочитане пред останалите кредитори на дружеството; 
в) могат да оспорват преобразуването на акционерното дружество-емитент; 
г) не могат да бъдат свързани с дружеството лица. 

4. Ако се издават привилегировани облигации, акционерите: 
а) не могат да ги записват; 
б) могат да ги записват както третите лица; 
в) могат да ги записват с предимство; 
г) могат да ги записват с предимство при условията, при които се записват акции от нови емисии. 

5. Решението на общото събрание на акционерите за издаване на нова емисия конвертируеми облигаци: 
а) се приема с квалифицирано мнозинство две трети ог представените на събранието акции; 
б) поражда действие само ако е одобрено от общото събрание на акционерите с привилегировани акции; 
в) е нищожно; 
г) нито един от отговорите не е верен. 

6. Емисионната стойност на конвертируемине облигации: 
а) трябва да е по-ниска от емисионната стойност на акциите, които облигационерите биха придобили срещу тях; 
б) не може да бъде по-ниска от емисионната стойност на акциите, които облигационерите биха придобили срещу тях; 
в) трябва да е по-ниска от номиналната стойност на акциите, които облигационерите биха придобили срещу тях; 
г) не може да бъде по-ниска от еноминалната стойност на акциите, които облигационерите биха придобили срещу тях. 

7. АД не може да придобива собствени акции: 
а) при намаляване на капитала; 
б) в резултат на принудително изпълнение на задължение на акционер към дружеството; 
в) при обратно изкупуване; 
г)при вливане и сливане. 

8. АД може да придобива собствени акции безвъзмездно: 
а) ако акциите са изплатени изцяло; 
б) ако общата номинална стойност на акциите е над 10 на сто от капитала; 
в) ако акциите не са изплатени изцяло; 
г) по решение на общото събрание на акционерите, взето с квалифицирно мнозинство. 

9. Дружеството може да издава акции с привилегия за обратно изкупуване: 
а) ако акциите не са изплатени изцяло; 
б) като общата номинална стойност на акциите е над 10 на сто от капитала; 
в) като изкупуването може да се извърши само със суми, предназначени за разпределяне на дивиденти; 
г) по решение на общото събрание с мнозинство две трети ог представените на събранието акции. 

10. На акционерите се изплащат лихви за направените вноски: 
а) от печалбата след дивидентите; 
б) от печалбата преди дивидентите, независимо от решението на общото събрание на акционерите за разпределение на печалбата; 
в) от печалбата при същите условия, както дивидентите; 
г) ако дружеството не започне да извършва дейност една година след учредяването си. 

11. Неплатежоспособност е налице, когато: 
а) длъжникът не е изпълнил парично задължение по търговска сделка; 
б) длъжникът не е изпълнил парично задължение; 
в) длъжникът не е изпълнил в 60-дневен срок от падежа парично задължение по търговска сделка; 
г) длъжникът не е изпълнил парично задължение по търговска сделка, установено със сила на присъдено нещо; 

12. Изпълнението на задължение, възникнало след датата на решението за откриване производство по несъстоятелност, направено по установения в производството ред, е: 
а) недействително, ако кредиторът е знаел за откриването на производството; 
б) недействително, ако кредиторът е могъл да узнае за откриването на производството по несъстоятелност; 
в) нищожно; 
г) действително. 

13. Производството по несъстоятелност се прекратява: 
а) с решение на съда, когато са изплатени задълженията на обезпечение кредитори; 
б) по право, когато масата на несъстоятелността е изчерпана; 
в) по право, когато са изплатени задълженията на всички кредитори; 
г) с решение на съда, когато масата на несъстоятелността е изчерпана. 

ІІІ. ТЕОРЕТИЧЕН ВЪПРОС: 

Посочете условията за утвърждаване на оздравителния план. Получавате 1 точка за всяко условие, общо 7 точки.

